Profesii

♦ Angajatorii au făcut circa 74.000 de noi angajări în ultimul an, ritmul creării de noi locuri de muncă fiind la jumătate faţă de perioada similară din ultimii trei ani ♦ Va mai reuşi economia să genereze câte 100.000 de locuri de muncă noi pe an în contextul deficitului de personal de pe piaţa muncii?

Efectivul de salariaţi din economie a ajuns la 4,94 milioane de persoane în luna septembrie a acestui an, fiind cu 73.700 de persoane mai mare faţă de septembrie 2017, arată datele centralizate de ZF pe baza informaţiilor de la Institutul Naţional de Statistică. Ritmul noilor angajări s-a înjumătăţit prin comparaţie cu dinamica angajărilor din 2015, 2016 şi 2017, când numărul de angajaţi creştea anual cu valori cuprinse între 130.000 şi peste 150.000 de persoane, arată statisticile.